# Támogatási szerződés

**Szerződésszám: közreadott minta alapján!**

*[Ezt a szerződés-mintát a NI vagy a felsőoktatási intézmény átdolgozhatja,   
de a minta tartalmát minimális előírásként meg kell hagyni.]*

**Egyrészről**

[A programország intézményének teljes hivatalos neve és Erasmus kódja]

Cím: [Teljes hivatalos cím]

a továbbiakban **az Intézmény**, amelyet a jelen Szerződés aláírásakor [vezetéknév/nevek, keresztnév/nevek és beosztás] képvisel

**másrészről**

**[Résztvevő vezetékneve(i) és keresztneve(i)]**

|  |  |  |
| --- | --- | --- |
| Állampolgárság: [állampolgárság] |  | Tapasztalat: [junior/intermediate/senior] |
| Cím: [teljes hivatalos cím] | | |
| Munkahelyi szervezeti egység: [szervezeti egység] | | |
| Telefon: [telefon] |  | E-mail: [e-mail] |
| Neme: [Ffi/Nő] |  | Tanév: 20../20.. |

Résztvevő státusza: [/] Erasmus+ pénzügyi támogatás   
[/] státusz nulla támogatással („zero grant”)

A pénzügyi támogatás tartalmazza:

[/] Speciális igények (fogyatékossággal élő vagy tartósan beteg pályázaton elnyert) támogatását

[/] A Résztvevő Erasmus+ támogatáson kívüli egyéb pénzügyi támogatásban részesül

Bankszámla, amelyre a pénzügyi támogatás fizetendő:

Bankszámla tulajdonosa (ha a Résztvevőtől különböző személy):

Bank neve:

Clearing/BIC/SWIFT szám:

Bankszámla/IBAN szám:

a továbbiakban **a Résztvevő**, megállapodtak a jelen Szerződés (**a Szerződés**) feltételeiről, valamint a **Különös Feltételek**ről és a Szerződés szerves részét képező alábbi **Mellékletek**ről.

I.sz. Melléklet Erasmus+ Megállapodás munkatársak mobilitásáról

II.sz. Melléklet Általános feltételek

A Különös Feltételekben megállapított feltételek a Mellékletekben megállapított előírásokkal szemben elsőbbséget élveznek.

*[Jelen dokumentum aláírt I. sz. Mellékletének eredeti példányait nem kötelező köröztetni, hanem – ha a nemzeti jog megengedi – az aláírások szkennelt másolata és elektronikus aláírás is elfogadható. A magyar felsőoktatási intézmény egy olyan példányt őriz, amin a résztvevő és hazai intézmény illetékes képviselőjének eredeti aláírása található.]*

# KÜLÖNÖS FELTÉTELEK

1. CIKK – A SZERZŐDÉS TÁRGYA

1.1 **Az Intézmény** a Résztvevő számára támogatást nyújt ahhoz, hogy az Erasmus+ Program keretein belül [oktatási/képzési/oktatási és képzési] mobilitási tevékenységet végezzen.

1.2 A **Résztvevő** elfogadja a 3.1 cikkben meghatározott összegű pénzügyi támogatást vagy szolgáltatásokat, és vállalja, hogy az I. sz. Mellékletben leírt [oktatási/képzési/oktatási és képzési] mobilitási tevékenységet végrehajtja.

1.3. A **Szerződés módosítását** levélben vagy e-mailben küldött hivatalos értesítéssel lehet kérvényezni és kölcsönös megegyezés esetén módosítani.

2. CIKK – HATÁLYBALÉPÉS ÉS A MOBILITÁS IDŐTARTAMA

2.1 A **Szerződés** azon a napon lép hatályba, amelyen a két fél közül utolsóként aláíró szerződő fél azt aláírja.

2.2 A mobilitási időtartam [kezdőnapon] kezdődik, és [befejező nap]-ig tart. A mobilitási időtartam kezdőnapja az a nap, amelyen a Résztvevő először köteles a fogadó szervezetnél megjelenni, a befejező napja az a nap, amikor a Résztvevő a fogadó szervezetnél utoljára köteles megjelenni.

[/] [Az utazási idő a mobilitási időtartamba nem számít bele.]

[/] [A külföldön végzendő tevékenység első napját megelőző egy napot [és/vagy] a külföldön végzett tevékenység utolsó napját követő egy napot a mobilitási időszakhoz hozzá kell számítani, és ezeket a megélhetési támogatás számításakor szintén figyelembe kell venni.]

2.3 A Résztvevő az Erasmus+ támogatásból [összes támogatott napok száma][[1]](#footnote-1) nap tevékenységért kap pénzügyi támogatást, ebből [megélhetési támogatással is támogatott utazási napok száma][[2]](#footnote-2) utazási nap.

[Intézmény választja ki, és kiegészíti a szükséges feltételekkel, ha releváns] A Résztvevő egyéb, nem Erasmus+ forrásból részesül pénzügyi támogatásban, [egyéb forrásból támogatott napok száma] nap tevékenységért.

2.4 A mobilitás teljes időtartama mobilitási tevékenységenként legalább öt nap és maximum 2 hónap. Oktatási mobilitás esetén hetente legalább 8 tanítási óra tartandó. A teljes heteket meghaladó mobilitások esetében az extra napokra eső tanítási órák minimális számát a következők szerint kell kalkulálni: 8/5 óra szorozva az extra napok számával. [Oktatói mobilitás esetén] A Résztvevőnek összesen minimum [x] órát kell tanítania [x] nap alatt.

2.5 A Résztvevő a mobilitási időtartam meghosszabbítására vonatkozó kérését a 2.4 cikkben meghatározott időtartamra igényelheti. Ha az **Intézmény** a mobilitási időtartam meghosszabbításához hozzájárulását adja, a **Szerződést** annak megfelelően módosítani kell.

2.6 A mobilitási időtartam kezdő- és befejező napját a **Részvételi Igazolás** tartalmazza.

3. CIKK – PÉNZÜGYI TÁMOGATÁS

3.1 [1. opció] A Résztvevő összesen [össztámogatás][[3]](#footnote-3) euró támogatásra jogosult, amely [megélhetési támogatás] euró megélhetési támogatásból és [utazási támogatás] euró utazási támogatásból áll. A megélhetési támogatás napi összege [1-14. napi támogatási összeg] euró a tevékenység 14. napjáig, és [15-60. napi támogatási összeg] euró a tevékenység 15. napjától.

[Intézmény választja ki, és kiegészíti a szükséges feltételekkel, ha releváns] Ha a Résztvevő egyéb, nem Erasmus+ forrásból támogatásban részesül, a nem Erasmus+ forrásból származó pénzügyi támogatás összege [támogatási összeg] euró.

[2. opció] Az Intézmény nyújtja a mobilitási tevékenység Résztvevőinek az igényelt utazási és megélhetési szolgáltatásokat. Ebben az esetben az Intézmény biztosítja azt, hogy a nyújtott szolgáltatások megfeleljenek a minőségi és biztonsági előírásoknak.

[3. opció] A Résztvevő az **Intézménytől** [támogatás] euró [utazási/megélhetési] támogatást kap pénzügyi támogatás formájában, továbbá [szolgáltatási]/ [utazási/megélhetési] támogatást kap szolgáltatás formájában. Ebben az esetben az Intézmény biztosítja azt, hogy a nyújtott szolgáltatások megfeleljenek a minőségi és biztonsági előírásoknak.

3.2 A speciális igényekkel kapcsolatban felmerült költségek megtérítése a Résztvevő által benyújtott támogatási dokumentáció alapján történik.

3.3 A pénzügyi támogatás nem nyújtható az Uniós alapok által már fedezett költségek megtérítésére.

3.4 A 3.3 cikkben foglalt rendelkezéstől eltekintve, a pénzügyi támogatás más alapok forrásaival felcserélhető.

3.5 A pénzügyi támogatást, vagy egy részét vissza kell fizetni, ha a Résztvevő a Szerződés rendelkezéseit nem teljesíti. Mindazonáltal, nem követelhető visszatérítés, ha a Résztvevőt az I. sz. Mellékletben meghatározott mobilitási tevékenységének teljesítésében vis maior szituáció akadályozta. Az ilyen eseteket az Intézménynek jelentenie kell, jóváhagyásra a Nemzeti Iroda jogosult.

4. CIKK – FIZETÉSI FELTÉTELEK

4.1 [Kizárólag a 3.1 Cikkben leírt 1. és 3. opció választása esetén] A **Szerződés** mindkét fél általi aláírásának napját követő 30 napon belül, és legkésőbb a mobilitási időtartam kezdőnapján a **Résztvevő** a 3. Cikkben meghatározott összeg [70%-100%-át] kitevő előfinanszírozásban részesül.

4.2 [Kizárólag a 3.1 Cikkben leírt 1. és 3. opció választása esetén] Amennyiben nem történt 100%-os előfinanszírozás, az online EU kérdőív beküldését a Résztvevő pénzügyi támogatási egyenleg kifizetése iránti kérelmeként kell kezelni. Az Intézmény ezt követően 45 naptári napon belül köteles az egyenleget rendezni, vagy – ha visszafizetés indokolt – fizetési felszólítást küldeni.

Ha a Résztvevő egyéb, nem Erasmus+ forrásból részesül pénzügyi támogatásban az Intézménynek az általa meghatározott kifizetési eljárásokat kell alkalmaznia.

4.3 A mobilitási időtartam tényleges kezdő- és zárónapját a Résztvevő a fogadó szervezet által kiállított részvételi igazolás (Certificate of Attendance) alapján bizonyítja.

5. CIKK – EU SURVEY (EU KÉRDŐÍV)

5.1 A **Résztvevő** a mobilitási időtartam befejezését követő 30 napon belül köteles kitölteni és beküldeni az on-line EU kérdőívet.

5.2 Az on-line EU kérdőív beküldését elmulasztó Résztvevőtől az Intézmény részben, vagy egészben visszakövetelheti a támogatást.

6. CIKK – BIZTOSÍTÁS

6.1. A Résztvevő megfelelő biztosítással kell, hogy rendelkezzen. [Az Intézmény a jelen Szerződésbe egy bekezdést iktathat be azt biztosítandó, hogy a Résztvevő a biztosítással kapcsolatos felvilágosítást megkapta, minden esetben rámutatva arra, hogy mi az, ami kötelező, mi pedig, ami ajánlott. Kötelező biztosítás esetén, a biztosítás megkötéséért felelőst (az Intézmény vagy a Résztvevő) meg kell nevezni. Az alábbi információk szerződésbe foglalása választható, de ajánlott: a biztosítási szám/ a referencia és a biztosító társaság. Ez nagyban függ a küldő és a fogadó országok jogi és közigazgatási előírásaitól.]

6.2 A jelen Szerződésbe bele kell foglalni annak igazolását, hogy egészségbiztosítási szerződés megkötését megszervezték. [Egészségbiztosítás megkötése kötelező. Előfordul, hogy az alapbiztosítást a Résztvevő nemzeti egészségbiztosítója fedezi. Azonban az nem feltétlenül elégséges, leginkább a hazaszállítás és a különleges orvosi beavatkozások esetén. Ilyen esetekben egy kiegészítő magánbiztosítás hasznos lehet. A Résztvevő küldő intézményének felelőssége annak biztosítása, hogy a Résztvevő ismerje az egészségbiztosítással kapcsolatos tudnivalókat.]

7. CIKK – IRÁNYADÓ JOG ÉS BÍRÓSÁGI ILLETÉKESSÉG

7.1 A **Szerződés**re a magyar jogszabályok az irányadók.

7.2 Ha jelen **Szerződés** értelmezésével, alkalmazásával vagy érvényességével kapcsolatban az Intézmény és a Résztvevő között felmerült vita békés úton nem oldható meg, kizárólagos hatáskörrel az irányadó jog szabályai által meghatározottak szerint illetékességgel rendelkező bíróság jár el.

ALÁÍRÁSOK

|  |  |  |
| --- | --- | --- |
| Résztvevő |  | [Intézmény/szervezet] részéről |
| [vezeték- és keresztneve(i)] |  | [vezeték- és keresztneve(i) / beosztása] |
|  |  |  |
| [aláírás] |  | [aláírás] |
| Kelt: [hely], [dátum] |  | Kelt: [hely], [dátum] |

# I. sz. Melléklet

Erasmus+ mobilitás - Megállapodás munkatársak mobilitásáról

# II. számú Melléklet

**ÁLTALÁNOS FELTÉTELEK**

1. **Cikk: Felelősség**

Jelen Szerződést aláíró felek felmentik a másik felet a jelen Szerződés teljesítése következtében bekövetkező károkért való felelősség(re vonás) alól, hacsak az ilyen károk nem a másik fél, vagy annak munkatársai súlyos és szándékos szerződésszegő magatartásának eredményeként következnek be.

A Tempus Közalapítvány, az Európai Közösség, illetve ezek munkatársai nem vonható(k) felelősségre a mobilitás időtartama alatt bekövetkező károkat érintő igényekkel kapcsolatban. Következésképpen, a Tempus Közalapítvány és az Európai Közösség, nem fogad be az ilyen igényekhez kapcsolódó kártérítési igényt sem.

1. **Cikk: A Szerződés megszüntetése**

Abban az esetben, ha a Résztvevő a Szerződés szerinti valamelyik kötelezettségét nem teljesíti, az irányadó jog szerint alkalmazandó jogkövetkezmények mellett az Intézmény minden további jogi megkötés nélkül jogosult felmondani vagy felbontani a **Szerző­dést**, amennyiben a Résztvevő az ajánlott levélben közölt felszólítás kézhezvételét követő egy hónapon belül sem teszi meg a megfelelő lépéseket.

Ha a Résztvevő a Szerződést annak befejezését megelőzően felmondja, vagy a Szerződéssel kapcsolatban nem a szabályok szerint jár el, köteles visszafizetni a támogatás részére kifizetett összegét, kivéve, ha az intézménnyel máshogy állapodtak meg.

Amennyiben a Résztvevő *vis maiorra* – azaz a Résztvevő által nem befolyásolható, előre nem látható, kivételes helyzetre vagy eseményre hivatkozva, amely nem tulajdonítható a saját vagy közreműködőjük, kapcsolódó szervezeteik vagy a teljesítésben érintett harmadik személyek hibájának vagy gondatlanságának – hivatkozva szünteti meg a Szerződést, a mobilitási időtartam aktuális helyzetének megfelelően neki járó támogatási összeget jogosult felvenni, a 3.1 cikkben meghatározottak szerint. A fennmaradó támogatási összeget vissza kell téríteni, kivéve, ha az intézménnyel máshogy állapodtak meg.

1. **Cikk: Adatvédelem**

A Szerződésben szereplő személyes adatok Bizottság általi feldolgozása a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet szerint történik. Ezen adatok feldolgozását az intézmény, a Nemzeti Iroda és az Európai Bizottság kizárólag a Szerződés teljesítése és annak felülvizsgálata céljából végezheti, azonban az adatokat az az EU jogszabályai szerint vizsgálatra és ellenőrzésre jogosult szerveknek (Európai Számvevőszék, Európai Csalás Elleni Hivatal /OLAF/) jogosultak továbbítani.

A Résztvevő személyes adataihoz, írásbeli kérelmére, hozzáférést kaphat és a nem megfelelő, hiányos információt kijavíthatja. Személyes adatai feldolgozásával kapcsolatban az intézményhez és/vagy a Nemzeti Irodához kérdéseket intézhet. A Résztvevő ezen adatainak a intézmény, illetve a Nemzeti Iroda általi használatával kapcsolatban a Nemzeti Adatvédelmi és Információszabadság Hatóságnál, az Európai Bizottság általi használatával kapcsolatban az Európai Adatvédelmi Felügyeletnél élhet panasszal.

1. **Cikk: Ellenőrzések és vizsgálatok**

A Szerződésben részes felek kötelesek az Európai Bizottság, a Tempus Közalapítvány, illetve az Európai Bizottság, vagy a Tempus Közalapítvány által meghatalmazott más külső szerv részére az általuk kért részletes információt átadni annak ellenőrzése érde­kében, hogy a mobilitás időszak és a Szerződés megfelelően teljesültek-e.

1. A napok száma azonos kell, hogy legyen a mobilitási időtartammal; ha a Résztvevő zero-grant támogatásban részesül, akkor a támogatott napok száma 0 kell legyen. [↑](#footnote-ref-1)
2. Zero-grant támogatású Résztvevők esetén az utazási napok száma 0 kell, hogy legyen. [↑](#footnote-ref-2)
3. A mobilitási időszakra járó teljes végösszeg számítási módja: a mobilitás 2.3 cikkben meghatározott összes támogatott nap számának, és a fogadó országra vonatkozóan egy napra meghatározott egyéni támogatási egységnek a szorzata, növelve a kapott utazási támogatás összegével. Zero grant támogatású résztvevők esetén az utazási hozzájárulás is 0. [↑](#footnote-ref-3)